
                                 אגודת התעופה הכללית בישראל
Israel Association of General Aviation

24.10.11
לכבוד

מר גיורא רום

ראש רשות התעופה האזרחית

 גיורא שלום,
הנדון:  קידום התעופה הכללית בישראל – נושאים לטיפול
בהמשך לפגישתנו האחרונה הנני להעלות על הכתב את הנושאים העיקריים הדורשים טיפול אישי שלך לצורך קידום התעופה הכללית בישראל.

1.
בראש הרשימה מככבים  שדת התעופה הרצליה ושדה דב. מנהל שדה  הרצליה פועל בהליכים משפטיים נגד מטוסים פרטיים רבים במטרה לפנותם מהשדה, ללא שום סיבה או צורך אמיתי.


למכתבי זה מצורף מכתב  המפרט את הבעיות בשדות הנ"ל שהוצאתי לסמנכ"ל ר.ש.ת הממונה על שדות התעופה  בארץ למעט נתב"ג, מר שמואל זכאי. מר זכאי טרם השיב למכתבי הנ"ל.


למכתב צורפה חוות דעת שנתן מר אודי זהר  המטילה אור על המצב ושוללת את ההתנהגות הבלתי מקצועית של מנהל שדה התעופה בהרצליה.

2. המכתב למר זכאי  מעלה גם את בעיות הבטחון או ליתר דיוק השימוש לרעה בטיעון הביטחוני.

מצורפים שני מכתבים לדוגמה המתארים מקרים מובהקים של הגזמה רבתי בעניין הביטחוני 
ללא כל צורך הגורמים מטרד קשה לתעופה הכללית .

3. 
הבעיות הקשות שיש לנו בשדה דב ידועות לכם היטב.  מפקד שדה דב החליט שלא תהיה פעילות אימונים כלשהי של התעופה הכללית בשדה דב והדבר פשוט בלתי נסבל.
4.
בנוסף לנושאים הנ"ל אנחנו מבקשים לקיים דיון בנושאים נוספים כדלקמן: -


א.
התייחסות נכונה לתעופה כללית בכל הקשור לאגרות, עלויות, דרישות וכו'. כיום נמדדת התעופה הכללית באותן אמות מידה כמו המובילים האוירים.



כך למשל אנו בדעה כי אין למדוד את רמת הטייס הפרטי באופן שווה לטייס מסחרי בחברת בחברת תעופה. לפיכך אין למשל צורך לבחון טייס פרטי על ידי בוחן ר.ת.א לצורך שמירת זכויות לשימוש בהגדר מכשירים באותה תדירות כמו טייס מסחרי.



הדבר גרם לכך שטייסים פרטיים רבים זנחו את הגדר המכשירים שלהם ואין הם עושים בו כל שימוש. הצעתנו – לאפשר לטייס פרטי להבחן עם מדריך טיס לפי בחירתו גם לצורך שמירת הגדר המכשירים שברשותו.


ב.
פתיחת המנחתים לתעופה הכללית. כיום לא ניתן לתעופה הכללית לנחות במנחתים הפזורים בכל רחבי הארץ אלא בכפוף לדרישות תקנות הטיס מנחתים. דרישות אלו גורמות לכך שבפועל כל המנחתים הללו "מתים". מנחתים כמו ערד, דימונה, עין יהב, מישר וכדומה.



הצעתנו  - לבטל את התקנות כאמור או להגבילן לטיסות מסחריות בלבד. אנו נשמח להציע נוהל לנחיתה במנחתים במסגרת פעולות אגודת התעופה למשל.

ג.
השיקול הכלכלי. הגורם העיקרי המצמצם את כמות הטיסות של טייס פרטי הוא עלות שעת הטיסה. אנו מבקשים לבחון כל הוראה, דרישה טכנית או גזרה אחרת כלשהי גם בהיבט הכלכלי שלה דהיינו בכמה הדבר ייקר את עלות הטיסה ויכביד על כיסו של הטייס הפרטי.


ד.
שיתוף פעולה לקידום בטיחות הטיסה. אנו מציעים לבחון שיתוף פעולה בין ר.ת.א לאגודה בנושא. למסד את פעולת "נאמני הבטיחות" ולקדם אפשרות של לימוד, גישה לחומר עיוני, הרצאות ומסירת ידע בדרכים שונות – הכל בשיתוף פעולה עם האגודה.


ה.
סיוע לחברים מארצות חוץ לטוס לארץ במטוס שלהם. לאחרונה אנו נתקלים בקשיים רבים בתחום כעולה מדו"ח ארועים המצורף למכתב זה.


אנו בדעה כי יש לטפח תיירות של תעופה כללית לארץ לקידום כלכלי ולתפארת מדינת ישראל.


ד.
אנו בדעה כי כעת הוא הזמן לטפל בתעופה הכללית ולהסדיר בה את הדברים גם באמצעות התקנת תקנות הטיס החדשות. אנו מבקשים להיות שותפים מלאים לאותן התקנות הרלוונטיות לתעופה הכללית.

4.
אנו רואים את תפקידנו באגודה, בין היתר כמופקדים על הגברת כמות הטיסות של חברינו בפרט וטייסי התעופה הכללית בישראל בכלל. לצורך כך עלינו ליצר עניין בטיסות, לפתח יעדים חדשים ולהקל על הציבור לטוס לשם. לשם כך אנו יוזמים מטסים, תחרויות, מפגשים וכיוצא בזה פעילויות המוסיפות טעם לטיסות ומעודדות את הקהל שלנו לטוס יותר. בתחום זה בולטת במיוחד הפעילות ההתנדבותית של חברינו לטובת הקהילה במסגרת "טייסת 10".

פעילות זו תורמת רבות לענף שכן היא מזרימה מימון לחברות התעופה, למוסכים ולרבבות העוסקים בענף ומגבירה את הפעילות הכלכלית בו.

5.
אנו מברכים אותך על הרעיון שהעלת בפגישתנו האחרונה ליסד פורום קבוע של נציגי האגודה ואנשי ר.ת.א. העוסקים בתעופה הכללית אשר יתכנס מעת לעת לדיון בבעיות ובעניינים שיש להסדיר בתחום.


אנו תקווה כי כעת, אחרי החגים , נוכל להסדיר את פעולת הפורום כאמור לתועלת כל הצדדים ולתפארת התעופה הכללית בישראל.


כל טוב. 

בברכת  התעופה    

